রহস্য-কাটবেই। বের করে আনা হবে আসল সত্য। প্রভাবশালী তত্ত্ব উড়িয়ে, আবেশের পরিবারকে এই আশ্বাস দিলেন খোদ মুখ্যমন্ত্রী। প্রভাবশালীরা কিছু করতে পারবে না। একথাই মুখ্যমন্ত্রী তাঁদের বলেছেন।  
 ওয়েব ডেস্ক: রহস্য-কাটবেই। বের করে আনা হবে আসল সত্য। প্রভাবশালী তত্ত্ব উড়িয়ে, আবেশের পরিবারকে এই আশ্বাস দিলেন খোদ মুখ্যমন্ত্রী। প্রভাবশালীরা কিছু করতে পারবে না। একথাই মুখ্যমন্ত্রী তাঁদের বলেছেন।   আরও পড়ুন- বিচার চেয়ে মুখ্যমন্ত্রীর বাড়ি গেলেন আবেশের পরিবারের সদস্যরা
   
সুবিচারের দাবি নিয়ে সকালে হরিশ চ্যাটার্জি স্ট্রিটে, মুখ্যমন্ত্রীর সঙ্গে দেখা করতে পৌছে যান আবেশের মা-দিদিমা সহ পরিবারের পাঁচ জন সদস্য। আবেশর মৃত্যু দুর্ঘটনা বলে গতকাল ইঙ্গিত দেয় পুলিস। যদিও পরিবারের সদস্যদের অভিযোগ, তাকে খুন করা হয়েছে। প্রভাবশালীরা জড়িত এবং তাঁরাই তদন্ত প্রভাবিত করার চেষ্টা করছেন। এই সমস্ত অভিযোগই আজ মুখ্যমন্ত্রীর সামনে তুলে ধরেন তাঁরা। যে সিসিটিভি ফুটেজের কথা পুলিস বলছে, তাতে পুরো ছবি নেই। কিছুই প্রমাণ হচ্ছে না। দুর্ঘটনার কথা অনুমান করে নেওয়া হচ্ছে বলে মুখ্যমন্ত্রীকে জানান আবেশের মা-দিদিমা। সব শোনার পর মুখ্যমন্ত্রীর আশ্বাস, পুলিস তার কাজ করছে। আসল সত্যি বের করে আনা হবেই।